มีอาการปวดท้องจี๊ดๆบริเวณท้องด้านล่างซ้ายก่อนและระหว่างมีประจำเดือน หลังหมดประจำเดือน ยังมีมูกเลือกสีน้ำตาลออกมาอีก 1 อาทิตย์ เกิดจากอะไร มีตกขาวสีเหลืองปนเขียวด้วย
สวัสดีค่ะ อาการปวดท้องจี๊ดๆที่ท้องล่างซ้าย ร่วมกับมีเลือดออกผิดปกติทางช่องคลอดดังกล่าวมา อาจจะเกิดจากการมีเนื้องอกที่มดลูกหรือปากมดลูก มีอวัยวะภายในอุ้งเชิงกรานอักเสบหรือติดเชื้อ ถุงน้ำในรังไข่ชนิดสร้างฮอร์โมน ภาวะแทรกซ้อนจากการตั้งครรภ์เช่นแท้งหรือท้องนอกมดลูก เป็นต้นโดยหากมีอาการปวดท้องน้อย เลือดออกผิดปกติ ร่วมกับมีตกขาวผิดปกติร่วมกัน อาจนึกถึงกลุ่มอวัยวะภายในอุ้งเชิงกรานอักเสบได้มากที่สุด ซึ่งมักสัมพันธ์กับโรคติดต่อทางเพศสัมพันธ์เช่นหนองในแท้ หนองในเทียมควรไปพบแพทย์เพื่อตรวจร่างกายให้ได้การวินิจฉัยที่แน่ชัด เบื้องต้นควรงดการมีเพศสัมพันธ์ไปก่อน รับประทานยาแก้ปวดเพื่อบรรเทาอาการได้ ยังไม่ซื้อยาฆ่าเชื้อหรือยาปรับฮอร์โมนใดๆมาใช้เอง